Ažytėnai
Ažytėnai – kaimas Kėdainių rajono savivaldybės šiaurės vakaruose, 9 km į šiaurės vakarus nuo Krakių. Per kaimą teka Ažytė (Šušvės intakas) ir Ažytėlė. Seniūnaitijos centras. Praeina kelias Mantviliškis–Vosiliškis. Veikia Krakių gimnazijos skyrius, biblioteka (nuo 1953 m.), Ažytėnų žemės ūkio bendrovė, medicinos punktas, bendruomenės namai. Greta yra kaimo turizmo sodyba „Senas malūnas“ (Barkūniškio dvaro vandens malūne).